Dupa ce Curtea a aratat ca hotararea Senatului a fost neconstitutionala, Senatul a fost obligat sa decida cum procedeaza in cazul Sova, o premiera pentru politica romaneasca. Desi numarul senatorilor care au votat in favoarea arestarii preventive depasea pragul cerut de Constitutie, presedintele Calin Popescu Tariceanu a decis contrariul, aplicand prevederile regulamentului Senatului, neconstitutional la acea data.Presedintele Comisiei Juridice, Catalin Boboc (PNL), a explicat pentrucare este situatia in acest moment."Nu pot forta lucrurile, noi neavand majoritate nici in comisie, nici in plen. Parerea mea e una singura si ramane aceeasi, indiferent cu ce argumente vin altii. S-a dat un vot dupa o procedura legala, pe care nu a contestat-o nimeni, cu proces verbal care a consemnat rezultatul. E o procedura inchisa. Ar trebui doar sa aplicam textele corecte pentru votul dat in 25 martie.Noi am trimis un punct de vedere la Biroul Permanent, care ar fi putut sa isi ia si de acolo informatii, ca sa isi formuleze o parere. Ei au trimis din nou la Comisia Juridica, pentru a face un proiect de hotarare de data asta.Am vorbit cu toti colegii mei si au fost toti de acord, au confirmat ca vin marti dimineata, la 10, inainte de Biroul Permanent de la ora 14. Atunci vom discuta si vom transmite punctul de vedere care, speram, il va introduce in plen tot marti", ne-a declarat senatorul liberal, in conditiile in care in Comisia Juridica noul PNL are 5 membri, PSD si UNPR tot 5 membri, iar UDMR un membru, pe senatorul Pataki Csaba.Intrebat ce crede ca se va intampla marti in plen, Catalin Boboc a subliniat ca decizia Curtii Constitutionale a fost foarte clara, iar cei care nu o pun in aplicare pot fi acuzati de abuz de putere."Nu vom vota din nou cererea Parchetului, vom vota forma proiectului de hotarare. Eu asta am sa insist sa faca plenul, pentru ca, repet, procesul verbal este un act citit la tribuna presedintelui de catre presedintele comisiei de numarare a voturilor, senatorii au votat avand in vedere raportul Comisiei Juridice de atunci, avand in vedere expunerea domnului senator Sova, toate datele.Ce a fost gresit atunci si ce am contestat noi la Curte a fost temeiul legal in baza caruia s-a redactat hotararea. Si CCR a dat un raspuns clar. Cand folosesti numarul de voturi contrar unor texte de lege pe care si un copil le-ar intelege, atunci e vorba de abuz de putere, nu pot sa il numesc altfel.Domnul Chelaru a propus ieri (miercuri - n.red.) in comisie reluarea procedurii. Or, noi am derulat deja procedura dupa toate regulile in vigoare. Nu avem date noi, nu avem o alta cerere de la DNA, nu avem cum sa facem inca o data un raport, e deja facut! Cere BP sa completam raportul? Sa ne spuna cu ce, ca noi nu avem date noi. Ei il mai pot intoarce la comisie de 20 de ori, dar noi nu mai avem ce scrie in el", ne-a explicat senatorul liberal.Pe de alta parte, un alt caz surprinzator inregistrat in Comisia Juridica de la Senat a fost cel al judecatorului Norel Popescu, care a fost votat membru in CSM pentru un mandat complet de sase ani, desi el vine in locul lui Toni Neacsu, caruia ii expira mandatul in 2016. Judecatorul apare in dosarul Duicu, un apropiat al PSD, scrie Romania Libera Aflati in situatii similare, dar validati doar pentru rest de mandat, membrii CSM George Muscalu si Bogdan Gabor au declarat ca se considera discriminati, iar Aron Bordea si Alina Ghica sustin ca s-a incalcat legea pentru favorizarea lui Norel Popescu, scrie Romania LIbera."Abordarea PSD a fost aceeasi, desi Senatul Romaniei, in alte cazuri anterioare chiar in aceasta legislatura, a validat membri CSM pe rest de mandat (...) Argumentul a fost ca dansul a candidat si colegii l-au ales pentru un mandat intreg, el asa si-a facut proiectul, 'programul de guvernare' a CSM, si dansul nu are timp sa faca intr-un an ce si-a propus pentru 4 ani... Despre ce vorbim?", s-a aratat indignat Catalin Boboc.Presedintele Comisiei Juridice ne-a mai spus ca a cerut ca acest subiect sa fie rediscutat in comisie."Nu am avut cu cine. Cred ca va intra in plen saptamana viitoare. Raportul in acest caz nu poate fi atacat, dar hotararea Senatului (de numire a lui Norel Popescu in CSM - n.red.) va putea fi atacata.Iar in ceea ce priveste cazul Sova, e o pozitie personala, nu angajeaza PNL in acest moment, dar va spun ca, daca vor vrea sa reluam procedura, ma gandesc sa contestam din nou hotararea pentru ca vrem sa preintampinam crearea unui precedent", ne-a mai declarat senatorul PNL Catalin Boboc.